Diari Oficial de la Generalitat Valenciana


Sumari del DOGV 4174, del 23-01-2002 (2002/401)

Informació pública del programa per al desenvolupament d'actuació integrada de la unitat d'execució AC-34 en la partida Cansalades de Xàbia (Alacant), amb estudi de detall, projecte de reparcel·lació, projecte d'urbanització i estudi de seguretat i salut.
---------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4174

Data del DOGV
:   23-01-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/401


Organisme emissor
:   Notaria d'Antonio J. Jimenez Clar

Tipus de document
:   Anunci

Informació pública del programa per al desenvolupament d'actuació integrada de la unitat d'execució AC-34 en la partida Cansalades de Xàbia (Alacant), amb estudi de detall, projecte de reparcel·lació, projecte d'urbanització i estudi de seguretat i salut. [2002/S401]
  
Antonio J. Jiménez Clar, notari de l'Il·lustre Col·legi de València, amb residència a Xàbia, districte de Dénia, done fe que he estat requerit per la companyia mercantil Uni-Wise Properties, SL, amb domicili social a Xàbia (Alacant), al carrer d'Uruguai, núm. 4, i provista de CIF B-53434833, per a la protocol·lització de l'alternativa tècnica d'un programa per al desenvolupament d'actuació integrada de la unitat d'execució AC-34 definit en el Pla General d'Ordenació Urbana de Xàbia aprovat definitivament per la CTU el 31 de gener de 1990 i publicat en el Butlletí Oficial de la Província d'Alacant, el 26 de febrer de 1990, junt amb l'estudi de detall, projecte de reparcel·lació, projecte d'urbanització i estudi de seguretat i salut conforme al Reial Decret 1.627/1997, de 24 d'octubre, pel qual s'estableixen disposicions mínimes de seguretat i salut en les obres de construcció.
  
I per mitjà d'aquest edicte, es fa constar:
  
1. Objecte i característiques essencials de la iniciativa: té com a objecte amb l'aprovació i d'acord amb el que estableix la Llei 6/1994, de la Generalitat Valenciana, Reguladora de l'Activitat Urbanística, l'adaptació dels terrenys que configuren la unitat per a l'execució de l'urbanització i les edificacions posteriors.
  
Aquesta unitat d'execució està situada a la zona coneguda com a SUE Adsubia Cansalades del Pla General d'Ordenació Urbana de Xàbia i compta amb una superfície de 16.125 m2 de tipus indicatiu en el Pla General d'Ordenació Urbana de Xàbia i de 14.071 m2 una vegada realitzat l'alçament topogràfic.
  
La promotora Uni-Wise Properties, SL, és propietària del 39,02% dels terrenys que configuren la unitat d'execució AC-34, terrenys que desitja urbanitzar i per a aquests objectius proposa per a la seua aprovació aquest programa d'actuació integral.
  
2. La documentació aportada per l'entitat promotora del programa per a la seua potocol·lització s'identifica com a alternativa tècnica del programa d'actuació integrada de la unitat d'execució AC-34, que s'acompanya d'estudi de detall, projecte d'urbanització, estudi de seguretat i salut i projecte de reparcel·lació. Tant l'alternativa tècnica com els projectes adjunts a aquesta es componen de memòria i plànols.
  
La notaria on es troba protocol·litzada l'esmentada documentació està situada a Xàbia (Alacant), carrer Historiador Chabás, núm. 1, 1º. Aquesta documentació queda sotmesa a informació pública per termini de 20 dies comptadors des de l'endemà a aquell en què aparega publicat aquest edicte en el Diari Oficial de la Generalitat Valenciana, durant el qual qualsevol persona podrà comparéixer en aquesta notaria per a sol·licitar que se li exhibisca l'acta de protocol·lització de la documentació expressada o obtenir còpia d'aquesta.
  
3. Es comunica que la pròpia alternativa tècnica del programa d'actuació aïllada i els documents integrants de l'estudi de detall i dels projectes d'urbanització i reparcel·lació adjunts a aquesta es troben depositats en l'Ajuntament de Xàbia. Així com que, en idèntic termini de 20 dies comptadors des de l'endemà a aquell en què aparega publicat l'edicte en el Diari Oficial de la Generalitat Valenciana, existeix la possibilitat de consultar en l'Ajuntament de Xàbia les actuacions derivades de la documentació depositada davant d'aquest. I igualment, de presentar davant d'aquest en idèntic termini, per a la seua incorporació a aquestes, tant al·legacions com alternatives tècniques que pretenguen competir amb l'exposada al públic. Així com la possibilitat de presentar proposicions juridicoeconòmiques per a executar qualsevol de les alternatives presentades.